Фридрих Хьолдерлин
На Диотима

Превод от немски: Венцеслав Константинов, —

chitanka.info

Хубав живот! Като нежните пъпки през зимата крееш,

Сред остарелия свят ти разцъфваш потайно, сама.

С обич стремиш се навън, да се сгрееш на пролетен лъч,

За да се стоплиш, подиряш сега младостта на света.

Твоето слънце, прекрасното време, е вече залязло,

Днес в мразовитата нощ урагани се гонят с ненавист.

1797

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.